मून कार्ड किसी के जीवन के विभिन्न चरणों को दर्शाता है। यह किसी भी व्यक्ति के अंदर मौजूद कूटनीति और द्वंद को दिखाता है यानी कि जो जैसा दिखता है, वो वैसा ही हो, ये बिल्कुल भी जरूरी नहीं है। हो सकता है कि कई बार कुछ लोग जो आपके साथ अच्छा व्यवहार रखते हैं, वे अंदर ही अंदर आपके खिलाफ कोई द्वेष या बुरी भावना रखते हों। यह कार्ड विवादों, संघर्षों और झगड़ों की तरफ इशारा करता है जो किसी भी बात को लेकर आपके अंदर चल रहा है या फिर उनका बाहरी दुनिया में आपको सामना करना पड़ रहा है। दोनों ही तरीकों से देखा जाए तो यह आपके मानसिक परेशानियों और अशांति को दर्शाता है।